OpenLLM-France/wikimedia huggingface dataset:
# Bertha Brouwer

Bertha Brouwer (Leidschendam, 29 d'octubre de 1930 - Oostvoorne, 6 d'octubre de 2006), coneguda com a Puck Brouwer i des de 1953 Bertha van Duyne, fou una atleta neerlandesa, especialista en curses de velocitat, que va competir durant la dècada de 1950.
El 1952 va prendre part en els Jocs Olímpics de Hèlsinki, on va disputar tres proves del programa d'atletisme. Va guanyar la medalla de plata en la prova dels 200 metres, mentre en els 4x100 metres fou sisena i en els 100 metres quedà eliminada en semifinals. El 1956 havia de participar en els Jocs de Melbourne, i fins i tot hi va viatjar, però pocs dies abans de l'inici dels Jocs el Comitè Olímpic neerlandès va boicotejar-los per la invasió soviètica d'Hongria. Decebuda, va decidir retirar-se.
En el seu palmarès també destaquen dues medalles de plata al Campionat d'Europa d'atletisme, en els en el 4x100 metres el 1950 i en els 100 metres el 1954. A nivell nacional guanyà quatre campionats neerlandesos dels 100 metres (1953, 1954, 1955 i 1956) i tres dels 200 metres (1953, 1954 i 1955). Els 11,5" en els 100 metres significaren el rècord d'Europa.

## Millors marques

* 100 metres. 11,5" (1956)
* 200 metres. 24,0" (1950)

## Referències

* 1 2 3 4 Bertha Brouwer a Sports Reference (arxivat)
* 1 2 Fitxa a trackfield.brinkster.net
# Peruth Chemutai

Peruth Chemutai (Districte de Bukwo, Uganda, 10 de juliol de 1999) és una atleta ugandesa especialitzada en la prova dels 3.000 metres obstacles. Ha participat en 2 Olimpíades guanyant la medalla d'or als Jocs Olímpics de Tòquio 2020. Aquesta victòria la va convertir en la primera dona d'Uganda a guanyar una medalla d'or olímpica.

## Marques personals

| Disciplina | Marca | Seu | Data |
| 3.000m obstacles | 9:01.45 NR | Tòquio | 4 d'agost de 2021 |

## Trajectòria professional

Jocs Olímpics :
| Any | Seu | Posició | Prova |
| 2016 | Rio de Janeiro | 18a posició | 3.000m obstacles |
| 2020 | Tòquio | 1 | 3.000m obstacles |
| Campionat del Món ||||
| 2017 | Londres | 20a posició | 3.000m obstacles |
| 2019 | Doha | 5a posició | 3.000m obstacles |
| 2022 | Eugene | 11a posició | 3.000m obstacles |
| 2023 | Budapest | 7a posició | 3.000m obstacles |

## Referències

* ↑ «Perfil oficial» (en anglès). World Athletics. [Consulta: 6 febrer 2024].
* ↑ «Perfil atlètic» (en anglès). olympics.com. [Consulta: 6 febrer 2024].
* ↑ «Peruth Chemutai becomes Ugandan woman to win an Olympic gold medal» (en anglès). Just Women's Sport, 04-08-2021.
# Beáta Hoffmann

Beáta Hoffmann (Győr, 22 de juny de 1967) és una ex-jugadora d'handbol hongaresa que va competir durant les dècades de 1980 i 1990.
El 1996 va prendre part en els Jocs Olímpics d'Atlanta, on guanyà la medalla de bronze en la competició d'handbol. En el seu palmarès també destaca una medalla de plata al Campionat del món d'handbol de 1995. Entre 1988 i 1998 va jugar 166 partits amb la selecció nacional. A nivell de clubs jugà al Győri Graboplast ETO, equip amb el que fou finalista de la Copa EHF de 1998-1999.

## Referències

* ↑ «Beáta Hoffmann Olympic Results». sports-reference.com. Arxivat de l'original el 18 d'abril 2020. [Consulta: 10 desembre 2019].
* ↑ Women Handball World Championship 1995 in Austria and Hungary - 05-17.12 Champion South Korea a todor66.com
* ↑ Válogatott játékosok rangsora - női
* ↑ Beáta Hoffmann Arxivat 2019-12-10 a Wayback Machine. a eurohandball.com
# Birger Cederin

Birger Cederin (Jönköping, 20 d'abril de 1895 - Estocolm, 22 de març de 1942) va ser un tirador d'esgrima suec, especialista en espasa, que va competir durant les dècades de 1920 i 1930.
El 1936 va prendre part en els Jocs Olímpics de Berlín, on guanyà la medalla de plata en la prova d'espasa per equips del programa d'esgrima.

## Referències

* ↑ «Birger Cederin Olympic Results». sports-reference.com. Arxivat de l'original el 2 de novembre 2012. [Consulta: 16 maig 2019].
* ↑ SOK Birger Cederin
# Klaus Darga

Klaus Viktor Darga (nascut el 24 de febrer de 1934 a Berlín (Alemanya) és un jugador d'escacs alemany, que té el títol de Gran Mestre des de 1964.
Tot i que ha romàs pràcticament inactiu des de començaments dels 1990, a la llista d'Elo de la FIDE de març de 2014, hi tenia un Elo de 2453 punts, cosa que en feia el jugador número 90 d'Alemanya. El seu màxim Elo va ser de 2550 punts, a la llista de gener de 1971.

## Resultats destacats en competició

El 1951 Darga es va proclamar Campió Juvenil de la República Federal d'Alemanya, en guanyar el campionat nacional Sub-20. Va demostrar la seva força internacional compartint la primera plaça al Campionat del món juvenil d'escacs de 1953, amb l'argentí Oscar Panno, tot i que el títol de campió va ser per a l'argentí en aplicació del sistema de desempat Sonneborn-Berger. Fou Campió de la RFA el 1955, a Frankfurt am Main, un títol que repetiria posteriorment el 1961. Se li va atorgar el títol de Mestre Internacional el 1957 i el de Gran Mestre el 1964. El mateix any 1964 va competir a l'Interzonal d'Amsterdam, on va guanyar la seva partida particular contra el futur campió del món Borís Spasski.
La seva millor actuació fou al torneig de Winnipeg de 1967, on va empatar a la primera plaça amb Bent Larsen, per davant de Borís Spasski, Paul Keres, i d'altres jugadors d'elit mundial.
Va jugar, representant Alemanya en deu Olimpíades d'escacs entre 1954 i 1978. Juntament amb Wolfgang Unzicker i Lothar Schmid, va constituir en aquests anys la columna vertebral del poderós equip olímpic de la República Federal d'Alemanya. També va ser seleccionador alemany d'escacs.

### Carrera posterior

Klaus Darga es va retirar com a professional dels escacs i va dedicar-se a treballar de programador d'ordinadors per IBM.

## Partides destacades

* Klaus Darga vs Borís Spasski, Interzonal de 1964

## Notes i referències

* 1 2 «Nota biogràfica de Klaus Darga» (en anglès). Chessgames.com. [Consulta: 30 agost 2010].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 30 març 2014].
* ↑ Posició al rànquing mundial i evolució Elo de Klaus Darga «benoni.de». Arxivat de l'original el 2015-10-05. [Consulta: 27 maig 2011]. (alemany)
* ↑ Fitxa de Klaus Darga a OlimpBase «olimpbase.org». [Consulta: 30 agost 2010]. (anglès)

## Bibliografia

* Edward R. Brace (1977), Un Diccionario ilustrado de Ajedrez, Londres: Hamlyn Publishing.

## Enllaços externs

* Posicions crítiques de les seves partides a «wtharvey.com». [Consulta: 30 agost 2010]. (anglès)
* Estimació Elo de Klaus Darga a «chessmetrics.com». [Consulta: 30 agost 2010]. (anglès)
# Bo Ericson

Bo Ericson (Göteborg, 28 de gener de 1919 - Karlstad, 14 de febrer de 1970) va ser un atleta suec, especialista en el llançament de martell, que va competir durant les dècades de 1940 i 1950.
El 1948 va prendre part en els Jocs Olímpics de Londres, on fou sisè en la prova del llançament de martell del programa d'atletisme.
En el seu palmarès destaquen una medalla d'or en la prova del llançament de martell al Campionat d'Europa d'atletisme de 1946, i deu campionats nacionals entre 1941 i 1951. Durant la seva carrera va batre el rècord nacional suec de martell en dues ocasions, deixant-lo en 57,19 metres el 1947. Aquest rècord fou vigent fins al 1955.

## Millors marques

* llançament de martell. 57,19 metres (1947)

## Referències

* 1 2 3 «Bo Ericson Olympic Results». sports-reference.com. Arxivat de l'original el 17 d'abril 2020. [Consulta: 6 maig 2020].
* ↑ «Hammer champions». bengt.telgecity.com. Arxivat de l'original el 16 de juliol 2011. [Consulta: 29 juliol 2010].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013. ISBN 978-83-62033-30-0.
* ↑ «Swedish Records». swipnet.se. [Consulta: 29 juliol 2010].
* ↑ «Track and Field Statistics». [Consulta: 6 maig 2020].
# Božena Srncová

Božena Srncová (Praga, 11 de juny de 1925 - Semily, 30 de novembre de 1997) va ser una gimnasta artística txecoslovaca que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla d'or en la competició del concurs complet per equips del programa de gimnàstica. Quatre anys més tard, als Jocs de Hèlsinki, disputà les set proves del programa de gimnàstica que es programaren en aquella edició. Guanyà la medalla de bronze en el concurs complet per equips. En les altres competicions destaca la sisena posició en el concurs per aparells.

## Referències

* 1 2 «Božena Srncová Olympic Results». sports-reference.com. Arxivat de l'original el 18 d'abril 2020. [Consulta: 11 gener 2019].
# Arthur Darby

Arthur John Lovett Darby (Chester, Cheshire, 9 de gener de 1876 - Dartmouth, Devon, 16 de gener de 1960) va ser un jugador de rugbi anglès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip Moseley Wanderers RFC, que exercia d'equip nacional en aquesta competició. Abans de jugar aquest torneig va representar Anglaterra al Home Nations Championship de 1899, moment en què jugava a rugbi a l'equip Cambridge University R.U.F.C..

## Referències

* ↑ «Arthur Darby Olympic Results». sports-reference.com. Arxivat de l'original el 16 de novembre 2012. [Consulta: 27 setembre 2015].
# Brigitte Fetzer

Brigitte Fetzer (Bad Schlema, 17 de maig de 1956) va ser una jugadora de voleibol alemanya que va competir sota bandera de la República Democràtica Alemanya.
El 1980 va prendre part en els Jocs Olímpics de Moscou, on guanyà la medalla de plata en la competició de voleibol. En el seu palmarès també destaca una medalla de plata al Campionat d'Europa de voleibol de 1979.

## Referències

* 1 2 «Brigitte Fetzer Olympic Results». sports-reference.com. Arxivat de l'original el 18 d'octubre 2012. [Consulta: 24 maig 2019].
# Edward Turkington

Edward Turkington (San Francisco, 10 de gener de 1899 - 3 de setembre de 1996) va ser un jugador de rugbi a 15 estatunidenc que va competir durant les dècades de 1910 i 1920.
El 1924 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics de París, on guanyà la medalla d'or.

## Referències

* ↑ «Olympedia – Ed Turkington». [Consulta: 26 desembre 2023].
# Brunhilde Hendrix

Brunhilde Hendrix (Langenzenn, 2 d'agost de 1938 - Ansbach, 28 de novembre de 1995), de casada Ramsauer, fou una atleta alemanya, especialista en curses de velocitat, que va competir a finals de la dècada de 1950. Era filla dels també atletes Friedrich Hendrix i Marie Dollinger.
El 1960 va prendre part en els Jocs Olímpics d'Estiu de Roma on disputà dues proves del programa d'atletisme. Formant equip amb Martha Langbein, Annie Biechl i Jutta Heine, va guanyar la medalla de plata en la prova del 4x100 metres, mentre en els 100 metres quedà eliminada en semifinals.
En el seu palmarès també destaca el campionat nacional dels 100 metres de 1957, dels 200 metres el 1960 i dels 4x100 metres el 1957. Formà part de l'equip que millorà el rècord alemany dels 4x100 metres.

## Millors marques

* 100 metres. 11,6" (1960)
* 200 metres. 23,9" (1959)

## Referències

* 1 2 3 Brunhilde Hendrix a Sports Reference (arxivat)
* ↑ «Leichtathletik - Deutsche Meisterschaften (100m-Damen)». [Consulta: 17 novembre 2020].
* ↑ «Leichtathletik - Deutsche Meisterschaften (200m - Damen)». [Consulta: 17 novembre 2020].
* ↑ «Leichtathletik - Deutsche Meisterschaften (Staffeln - Damen - Teil 1)». [Consulta: 17 novembre 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 314. ISBN 978-83-925457-0-5.
* ↑ Fitxa a trackfield.brinkster.net
# James Winston

James Duarte Winston va ser un jugador de rugbi a 15 estatunidenc que va competir a començaments del segle xx.
El 1920 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics d'Anvers, on guanyà la medalla d'or. Tot i no jugar cap partit el Comitè Olímpic Internacional el llista com a medallista. Un mes després de guanyar el títol olímpic, disputà un partit contra França, perdent en aquesta ocasió per 14 a 5.

## Referències

* 1 2 James Duarte Winston a olympic.org
* ↑ «France (6) 14 - 5 (5) United States of America» (en anglès). www.espnscrum.com: ESPN. [Consulta: 23 maig 2012].
# Bruno Sorić

Bruno Sorić (Zadar, 16 de maig de 1904 - Dalmàcia, 13 de juny de 1942), italianitzat Bruno Sorich, fou un remer italià que va competir durant la dècada de 1920. Era nascut a Zara, província del Regne d'Itàlia en el període d'entreguerres.
El 1924 va prendre part en els Jocs Olímpics de París, on disputà la prova del vuit amb timoner del programa de rem, en què guanyà la medalla de bronze.

## Referències

* ↑ «Bruno Sorich Olympic Results». sports-reference.com. Arxivat de l'original el 15 de desembre 2012. [Consulta: 4 abril 2018].
# Norman Cleaveland

Norman Cleaveland (Oakland, 4 d'abril de 1901 - Santa Fe, 8 de juny de 1997) va ser un jugador de rugbi a 15 estatunidenc que va competir durant la dècada de 1920.
Nascut a Califòrnia, passà bona part de la seva joventut a Nou Mèxic. Estudià a la Universitat Stanford, on es graduà el 1924 en enginyeria de mines. Va treballar durant 22 anys a Malàisia en una explotació minera.
El 1924 va ser seleccionat per jugar amb la selecció dels Estats Units de rugbi a 15 que va prendre part en els Jocs Olímpics de París, on guanyà la medalla d'or.

## Referències

* ↑ «Norman Cleaveland, U.S. Rugby Olympian, 96». The New York Times, 12-06-1997 [Consulta: 15 juliol 2009].
* 1 2 «Olympedia – Norman Cleaveland». [Consulta: 24 setembre 2024].
# Bryan Hines

Bryan Hines (Morehead, 14 de maig de 1896 - Flagstaff, 10 de setembre de 1964) va ser un lluitador estatunidenc, especialista en lluita lliure, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la competició del pes gall del programa de lluita.

## Referències

* ↑ «Bryan Hines Olympic Results». sports-reference.com. Arxivat de l'original el 18 d'abril 2020. [Consulta: 24 maig 2018].
# Burton Jastram

Burton Jastram (San Francisco, 5 de juny de 1910 - Oakland, 20 de maig de 1995) va ser un remer estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla d'or en la competició del vuit amb timoner del programa de rem. Estudià arquitectura a la Universitat de Califòrnia a Berkeley.

## Referències

* 1 2 «Burton Jastram Olympic Results». sports-reference.com. Arxivat de l'original el 18 d'abril 2020. [Consulta: 20 gener 2019].
# Aulus Corneli Màmmula (pretor 191 aC)

Aulus Corneli Màmmula (en llatí: Aulus Cornelius Mammula) va ser un magistrat romà del segle ii aC.
Va ser pretor el 191 aC any en què va esclatar la guerra amb el rei selèucida Antíoc III el Gran de Síria. L'any següent (190 aC) va rebre com a província el sud d'Itàlia, i en concret el Brútium, on va exercir com a propretor.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 913.
# Paller de Casa Amanda

El Paller de Casa Amanda és una obra de la Vall de Boí (Alta Ribagorça) protegida com a Bé Cultural d'Interès Local.

## Descripció

Casa de petites dimensions alineada amb el camí del Comú, de planta rectangular amb un cos annex, també té un semisoterrani obert al pati posterior i una planta baixa.
La coberta està feta a dues aigües, amb el carener paral·lel a dit camí.
A les façanes hi destaquen la balconada, la porta de la façana posterior i l'arc adovellat de la porta que dona al camí Comú.

## Referències

* 1 2 3 «Paller de Casa Amanda». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 desembre 2018].
# Bayou

Un bayou (del mot en llengua choctaw bayuk, que significa rierol o riu petit) és un terme geogràfic que a Louisiana serveix per designar un cos d'aigua format per antics braços i meandres del riu Mississipi. Els bayous es localitzen en la part sud de l'estat, formant una xarxa navegable de milers de quilòmetres. En els bayous, un corrent molt lent, amb prou feines perceptible, flueix cap al mar durant la marea baixa i cap amunt amb la marea alta. Un bayou està generalment infestat de mosquits i d'altres insectes voladors.
Per extensió, el terme bayou s'utilitza en geografia per designar rierols o petits rius que discorrin lentament, i braços també antics o meandres abandonats. Els bayous es troben generalment en zones molt planes i en deltes. En general, l'aigua que hi discorre es mou molt més a poc a poc que la del curs principal. El mot català galatxo (i a l'Aragó el castellà galacho), té un significat molt semblant, encara que és d'ús molt local i s'empra per a antics braços i canals del riu Ebre.

## Bayous dels Estats Units

Exemples de bayous al sud dels Estats Units són:
* Bayou Plaquemine, a Louisiana, amb una longitud de 121 km, que desguassa directament al golf de Mèxic;
* Bayou Vermilion o riu Vermilion, a Louisiana, amb una longitud de 116 km, que desguassa directament al golf de Mèxic;
* Bayou Nezpiqué, a Louisiana, amb una longitud de 110 km, que desguassa directament al golf de Mèxic;
* Bayou Lafourche, a Louisiana, que desguassa directament al golf de Mèxic;
* Bayou St. John, a l'estat de Louisiana;
* Bayou Bartholomew, al riu Ouachita, als estats d'Arkansas i Louisiana, amb més de 600 km. és el més llarg del món;
* Bayou Cypress, a la conca del riu Red;
* Bayou Buffalo, a l'estat de Texas, amb una longitud de 85 km i que desguassa directament al golf de Mèxic;
Per extensió, hom anomena "el bayou" a la gran regió pantanosa del sud de Louisiana. Aquest espai amfibi va ser ocupat pels acadians francòfons que vivien principalment dels productes de la pesca i la cacera. i s'estén des de Houston (Texas), a Mobile (ciutat d'Alabama), amb el seu centre a Nova Orleans, Louisiana. Els primers assentaments d'acadians al sud de Louisiana eren a prop del bayou Lafourche i del bayou dels Ecores, la qual cosa va conduir a una estreta associació de bayou amb la cultura cajun.

## Origen del nom

Va començar a usar-se aquest terme en anglès a Louisiana i es creu que procedeix de la paraula de la tribu dels choctaws «bayuk», que significa «rierol» o «riu petit». Una altra teoria sosté que l'origen són les paraules franceses «bas lieu» (pronunciat fonèticament com ba-li-you) que signifiquen «terra baixa».
També s'ha fet servir una grafia alternativa, «buyou», com en la referència «Pine Buyou» emprada en una descripció del Congrés el 1833 del Territori d'Arkansas.
* Bayou dels alemanys
* Bayou Buffalo
* Bayou de la métairie
* Bayou La Batre (Alabama), després del pas de l'huracà Katrina.

## Referències

* ↑ «Diccionari de Geografia Física». Termcat. [Consulta: 3 gener 2014].
* ↑ Jacques Bethemont Les grands fleuves, Paris, Armand Colin, 2a edició, 1999, 2000, ISBN 220026092 X, pag. 134.
# David Weller

David Weller (Portmore, Jamaica, 12 de febrer de 1957) va ser un ciclista jamaicà que s'especialitzà en les proves en pista, concretament en quilòmetre contrarellotge, prova on va guanyar una bronze als Jocs Olímpics de Moscou.
De moment és l'únic atleta jamaicà en guanyar una medalla olímpica en un esport que no sigui l'atletisme.

## Palmarès

* 1978
** Medalla d'or als Jocs Centreamericans i del Carib en Velocitat
** Medalla d'or als Jocs Centreamericans i del Carib en Quilòmetre contrarellotge
* 1980
** Medalla de bronze als Jocs Olímpics de Moscou en Quilòmetre contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gran Premi Horsens

El Gran Premi Horsens és una competició ciclista danesa d'un sol dia que es disputa als voltants de Horsens. Creada el 2015, ja va entrar al calendari de l'UCI Europa Tour.

## Palmarès

| Any | Vencedor | Segon | Tercer |
| 2015 | Alexander Kamp | Rasmus Guldhammer | Asbjørn Kragh Andersen |
| 2016 | Alexander Kamp | Arvid de Kleijn | Stefan Djurhuus |
| 2017 | Casper Pedersen | Rasmus Guldhammer | Torkil Veyhe |
| 2018 | Herman Dahl | Steffen Christiansen | Magnus Bak Klaris |

## Referències

* ↑ «G.P Horsens (Dan) - Cat.1.1». [Consulta: 30 octubre 2023].

## Enllaços externs

* Pàgina oficial
* Fitxa a sitiodeciclismo.net
* Fitxa a cqranking.com
* Fitxa a cyclebase.nl
# Parc Natural d'Apuseni

El Parc Natural d'Apuseni (en romanès: Parcul Natural Apuseni) és una zona protegida (parc natural categoria V UICN) situada a Romania, al territori administratiu dels comtats Alba, Bihor i Cluj.

## Ubicació

El parc natural es troba a l'oest de Romania, a la banda centre-nord de les muntanyes Apuseni, que comprèn una part de les muntanyes Bihor al sud i les muntanyes Vlădeasa al nord.

## Descripció

El Parc Natural d'Apuseni amb una superfície de 75.784 ha va ser declarat espai natural protegit per la Llei número 5 del 6 de març del 2000 (publicada al Monitorul Oficial de Romania, número 152 del 12 d'abril del 2000) i representa una zona muntanyosa (cims de muntanyes, circs, coves, valls, zones càrstiques, boscos i pastures), amb flora i fauna específiques dels Carpats occidentals.
Reserves naturals incloses al parc: Izbucul de la Cotețul Dobreștilor (0,20 ha), Izbucul Mătișești (2 ha), Izbucul Tăuzului (1 ha), Cova de coiba Mare (0,50 ha), Avenul din Hoanca Urzicarului (1 ha), La cova de Scărișoara (1 ha) i Ghețarul de la Vârtop (1 ha) al comtat d'Alba; Pietrele Galbenei (6,30 ha), Cova Cetatea Rădesei (20 ha), Poiana Florilor (1 ha), Platoul Carstic Padiș (39 ha), Valea Galbenei (70,50 ha), Valea Sighiștelului (412,60 ha), Vârful Biserica Moțului (3 ha), Platoul carstic Lumea Pierdută (39 ha), Cetățile Ponorului (14,90 ha), Cova Ghețarul Focul Viu (0,10 ha), Cova Ciur Izbuc (0,10 ha), La cova de Micula (0,10 ha), la cova d'Urşilor (1 ha), la cova Smeii de la Onceasa (0,50 ha) i la cova Cerbului-Avenul cu Vacă (45 ha) al comtat de Bihor; Molhașul Mare de la Izbuc (8 ha) al comtat de Cluj.

## Referències

* ↑ protectedplanet.net Apuseni Mountains Natural Park (location); retrieved on June 14, 2012
* ↑ parcapuseni.ro - general description - location; retrieved on June 14, 2012